5. Kenge, tegherere ndani Pare Mbapira 5 Maghukukutu ghomwa Nyambi
रुपरेखा: Elisha, Daniel, Jonah, Nehemiah, Esther. 24 sections. It has a picture book to go along with the recording.
भाषा परिवार: 422
भाषा: Thimbukushu
विषय: Multiple themes
दर्शक: General
तरीका: Monolog
ढंग: Bible Stories & Teac
दर्शकों का स्तर: Simple
लक्ष्य: Evangelism; Teaching
बाइबिल का प्रमाण: Extensive
स्थिति: Translation
भाषा का पाठ
Mwingeneno
Murumere. Yithimwetwedha yomumbapira dho thina mahako yatunda mumbapira dha Nyambi, Bayibiri. Adho kututongwera handwarume wa ha wanine maghamweno kwa Nyambi mumanako ghomaghukukutu. Tegherere! Kenge thiperende apa sho yuve muyoyo. (Mughuma)
Thiperende 1 Namani ghana kadhingura Elisha
2 Hafumu 5:1-12
Elisha kwa karire muhongi gho mukuru no karo mu porofeta wa Nyambi mu Isragheri. Aye gha dimukire eshi, Nyambi ne kukona kutenda kehethino. D iyuwa dimweya katughuru gho dina dyo Namani gheyire kundhugho dhendi. Namani gha karire mukuru wawa kayita homu Siriya, haka Siriya ne ha karire hanyathi wawaka Isragheri. Awo ne mbadi ha karerire Nyambi ghoshemwa ghopithendi, ene yitjwandjo. Namani gha karire katughuru gho mutjima gho kutanara, gha wanine fumwa dhodhikuru kwafumu wendi, ene gha karire noyi n̂ondwe. Gheyire ku Isragheri yoyishi gha yuvire eshi, Elisha ne kukona gha mwirukithe. Ene Elisha mbadi gha shwayireko eshi gha mu morore. Elisha gha tumineko mupikendi mu katongwera Namani eshi, “Yende, no kakuyoghe murware rwa Jorodani rukwoko no ruwadi, no thikumba thoye n̂anyi thikahukeremo no nanyi thi keruke.” Namani gha patire thikuma no gha ghambire eshi, “Na ghayara eshi n̂anyi gha ni shwaghere, no kwitha dina dya Nyambi wendi, no kuyeyura nyara dhendi kuyitombo yange no kunirukitha kuyin̂ondwe yange.” Po digho Namani gha hukire no ghupata ghoghukuru. (Mughuma)
Thiperende 2 Namani murware
2 Hafumu 5:13-19
Hapika Namani ha mu kumberire eshi, gha kuthighure. Gho ha ningire eshi, “Wihetu, ngeshi muporefeta ghana kutongwera eshi ghutende yinu yimweya yoyikukutu, ngo ghuna yi tendi. Yinye ghuna kupira kutenda yi ghana kutongwera? Yende ghu ka kuyoghe n̂anyi wiruke.” Munyima Namani gha yendire murware rwa Jorodani no gha kakuyoghire yikandho kwoko noyiwadi. Kenge kuthiperende! Namani ghana shamberera thikuma. Yin̂ondwe yendi yinerukerera kupitera muyitenda yi yoyiredhu mumatawero. Namani gha hukire kwa Elisha gha ka mudimukithe, “Kenge ne na dimuka eshi Nyambi wa Isragheri ne yo Nyambi gha huru mukaye kokaheya.” Gha kwedherire eshi mbadi mbo gha karera kehe thino thitjwandjo, shimengwa Nyambi gha huru ghoshemwa. Nyambi kukona kurughanitha tjitju dhetu mu kutuhenyitha kukwendi thinda. (Mughuma)
Thiperende 3 Elisha no hakayita wa Nyambi
2 Hafumu 6: 8-17
Poruya ruvedhe haka Siriye ha karire muyita nawaka Isragheri. Nyambi nga konekithanga mupikendi Elisha, mu porofeta wa Nyambi, kehe ruvedhe nga ha turithangapo haka Siriye eshi hahomokere haka Isragheri. Na Elisha ne nga konekithanga fumu wa Isragheri po diyo ha Siriya mbadi ha konine kumuwitha. Fumu waSiriye gha tumine hakayita wendi eshi, “Muyende mukashane oku gha di Elisha, po diyo eshi na kumukwate.” Diyuwa dimweya mathiku-thiku, Elisha na mupikendi ha shwaghire panunda no ha monine mashurundate ghawa ka Siriya ghana kumu no ha mukwate. Mupikendi ha diri kwendi no kukugherera eshi, “Hekudyange, ngepi di sho tu tende?” Elisha ha mu ningire eshi, “Wayapa. Awa hadi netu ne hengi kupitakana wa hadi nawo.” Podigho Elisha ghepurire Nyambi mukuyandhurura meho gha mu pikendi. Mupika yu gha kengire no gha monine mandundu ghana yara tukambe no matemba gho mudiro ghana wa dhingumutwedha. Awo ne hakayita wa Nyambi. Nyambi gha gha tumine mu kuna wa kunga. (Mughuma)
Thiperende 4 Elisha nawa kayita ho hakunga
2 Hafumu 6:17-23
Apa heyire haka Siriye mu kuna shimba Elisha, aye gha rapererire kwa Nyambi, ghuninga eshi, “Wamwashure ha kare ghukunga!” Kapupi kamanana hamashurundate wahe mbadi ha konine kumona. Elisha gha wa yendeghere nokawaninga eshi, “Mu nikuthe ni mu tware kwa katughuru yu muna kushana.” Popo Elisha kokuwatwara ku thitata tho thikuru tha Samaria, mu Isragheri kwa Fumu shokuru. Elisha gha ka rapererire karo kwa Nyambi eshi, “Fumu Nyambi, yandhurure meho gho wa harume.’’ Nyambi gha yandhururire meho ghawo, po digho ha monine haka Siriya eshi muthitata thawa nyathi wawo ha di! Apa gha wa monine fumu wa Isragheri ghepurire kwa Elisha eshi, “Tate, ni wa paghe ndi?” Elisha gha huthire eshi, “Aa! kadi muyita ghuna ka wa kwatera, po digho eshi mbadi ghu di no ngcamu dho kuwapagha. Mu wa pe yidya no meyu, ha dye no kunwa ndani po sha huke ku kwagho.” Fumu gha tendire thika di gha mu tongwerire Elisha. Nyambi wa Elisha ne mukuru kupitakana han̂ore dhetu. Mbadi tuku hutherange ghuyi ngeshi twe twa kurupera Nyambi. Nyambi gha tu rawera mun̂ando dhendi eshi, mbadi twa kona kuhuthera ghuyi han̂ore dhetu, Nyambi gha ghamba eshi, “Yokuhutha nyara ne yange; No mbo na ruweritha.” Nyambi gha ninga karo eshi, “Ngeshi n̂ore dhoye ndhara, mwikutithe; ngeshi dinota, mupe yokunwa.” (Mughuma)
Thiperende 5 Diyerenge dyo muSamariya
2 Hafumu 6:24-7:2
Hakayita wa Siriya heyire karo no ha rwithe ha Isragheri. Ha dhingumwetwedhire mbara dha Samaria nako dhodhire. Kate ha Isragheri homu mbara ha pirire yidya yo kudya. Kenge kuthiperende! Fumu wa Isragheri gha yendaghurire pawiru dho dikuma dyo thitata. Hambuyama hawadi gho heyire kukwendi. Hakumberire fumu mukuwaghamwena. Ha fire ndhara kate ha dire hanawo! Fumu mbadi gha dimukire eshi ngepi sho ghatende, no gha patire thikuma yoyishi Nyambi mbadi gha wa ghamwenine kwa waka Siriya. No gha tokorire mukupagha Elisha, mupika Nyambi. Elisha gha tumine diywi kwafumu eshi, “Nyambi kuna kughamba eshi, ‘Pa nako dhodhi peghundha, n̂anyi ha kughurithe mburumera no mavumbukiro pamengeneno gha Samariya!’” (Mughuma)
Thiperende 6 Haka yin̂ondwe hane
2 Hafumu 7:3-20
Munako dhodhiya, pa karire hatutughuru hane pamengeneno gha Samaria. Wahe ha karire no yin̂ondwe. Ha ghambathanine ghuninga eshi, “Pashanye sho tu karere pano tufe? Tu yende kukamba dhawa mashurundate ghawaka Siriya.” Popo vene, haka Siriya ha yuvire muyoyo ghoghukuru yira hakayita hana kwiya.
Ha yapire thikuma no ha thiyire yinu yawo yoyihe hatjire. Apa hana kumine hakayin̂ondwe mu kamba dhiya, mbadiko yu hana wanine mo! Haka yin̂ondwewa ha shimbire yidya no yoyihe eyi ha shanine. Ha ghamba thanine ghuninga eshi, “Eyi ne mbadi thiwana. Edi ne diyuwa dyo mbudhi dhodhiwa ene twe ne mbadi tuna kutongwerako hayendhetu.” Pawangu ha hukire ku Samaria ha ka tongwerire fumu. Popo vene hanu ha tangire kughuritha yidya yomukamba dhawa ka Siriya pa thero dha Samaria, thika di gha ghambire Nyambi kupitera mwa Elisha. Nyambi gha ghamwenine Isragheri, ndani Nyambi gha ghamwenine karo mupikendi Elisha. (Mughuma)
Thiperende 7 Jona ghana kutjira kwaNyambi
Jona 1:1-7
Apa gha fire Elisha, pa kare muporofeta ghumweya mu Isragheri gho dina dyo Jona. Nyambi gha ningire kwa Jona eshi, “Yende kuthitata tha Ninive no kawayawere, yoyishi ghuyi wawo ghunana kumu kukwange.” Haka Ninive ha tongamenine yitjwandjo no hakarerire haNyambi hombango. Nawo ha karire hanyathi wawa ka Isragheri. Jona mbadi gha himine kuyendako gho gha shanine kutjira, gha wanine thikepa ethi tha tambire ku ditunga dyo kayenda.
Gha ruwerire no kudhina ha thekuke ha yende. Kapupi kamanana dingundunga dishokuru dyeyire pa dikuruviya. Hanu ha yapire thikuma no ha ningire eshi, “ Tutende fungu-fungu tu mone eshi yidye ghana kuretedherapo ghuyi ghuno.” Hatendire thika dyo no hawanine eshi Jona ghana ghuretedherapo. (Mughuma).
Thiperende 8 Jona mu dithi dishokuru
Jonah 1:8-2:10
Ha kakuvugha ha ningire kwa Jona eshi, “Nye ghuna tendi?” Gha wa tongwerire eshi kuna tjira niyakunuke kwa Nyambi. Podiyo ha mu ningire eshi, “Ngepi edi sho tu kutende, mukuporeritha dikuruviya?” Gha wa huthire eshi, “Muni kwate no kunivukumena mu dikuruviya. Na dimuka eshi murandu wange dineyera dingundunga di.” Hatutughuru wa mbadi ha himine kupagha Jona, ene dingundunga dya kumaninemo. Podiyo ha mu vukumine mo mudikepa gho gha wereghere mudikuruviya. Ngambi kemo, Jona mbadi gha fire. Kenge kuthiperende! Dithi dyodikuru dya minine Jona. Mayuwa mahatu gha karire mudira dyo thi ghuyumi momo mogha kadirerire kwa Nyambi gha mu ghamwene. Nyambi gha huthire kumandapero gha Jona. No dithi dya ka mu rutherire pandundu. (Mughuma)
Thiperende 9 Jona ku Ninive
Jona 3:1-10
Nyambi gha ghambire karo na Jona eshi, “Yende ku Ninive ghu kayawere hanu dhino mbudhi na kukupa.” Jona gha tawire Nyambi no gha yendire ku Ninive, gho gha ka konekithire hanu eshi, “Mayuwa makumi mane ghana thigharako, Ninive mbo ghana pu kuharanganya.” Fumu na wanu wahe ha dirire no kukumbera Nyambi gha wa ghamwene. Hapirukire kumayira ghawo gho mayi, na Fumu Nyambi gha tokorire mukupira kuwahanyaghurapo. Nyambi ne muwa, thin̂eke, munongo ndani mudhughutjima mukuhumbitha. Twahe tuna pitura yira Jona no hanu homu Ninive. Twahe twa nyatha Nyambi no twa tenda ghuyi. Nyambi ne gha tu haka, podigho gha tumine Jesusi mu kunatufera no mukunatukomonona. Gha karire mumbira mayuwa mahatu, thikadi gha karire Jona mudira dyo thi mayuwa mahatu. Ndani Jesus gha vumbukire mwawafu. Apano keho aye mbo ghana tu huthera ghundambo wetu na Nyambi nokutapa moyo ghororuheya kowa ha mu tawa nokutambura makomweneno ghendi ghothin̂eke. (Mughuma)
Thiperende 10 Estera na fumu
Estera 1:1-2:18
Estera ne kwa karire mukamadighana gho mu Juda gho muditunga dya Isragheri. Hakuru wendi ha fire waheya, podigho mwedyendi Mudekayi, nga mu takamithanga kumurera. Apa ya pwire yita, ha Estera na mwedyendi Mudekayi ha wa kwatire no hamweya homu Isragheri no ha wa twarire kuditunga dya Peresiya. Fumu wa Peresiya gha karire katughuru gho ngcamu, na keheyu gha muyapire. Apa gha mu patithire herekadhi wendi, gha tokorire mukuhangitheramo ghumwe. Ghethire keho hakamadighana hohawa ha wa rete mumbara dhendi. No mukatji kawo ne, gha tororire mo Estera gha kare herekadhi wendi gho mupya. Ene Estera ne mbadiko yu gha tongwerire eshi ye ne mu Juda. (Mughuma)
Thiperende 11 Mudekayi ghana kushwena kutongamena
Estera 3:1-4:17
Hamani katughuru gho mudyo no dikuto gha karire mu Peresiya. Hanu wahe nga ha tongamenanga mu kunegha dikuto kwa Hamani kehepano nga pitanga. Mudekayi gha shwenine kutongamena Hamani. Mudekayi nga tongamenanga Nyambi yofotji ghoghushemwa no yo nga kughanga pithendi ti. Hamani gha patire thikuma, no gha shanine kuhutha nyara kwa Mudekayi. Diyuwa dimweya Hamani gha ningire kwa fumu eshi, “Hengi hanu wa hana kuhanya no kuyara mukatji kawanu mu mikunda dho ghu fumu ghoye. No hamweya yitjo yawo ne ya kutjaka no ya wa mweya, no mbadi hana kukutha muragho wa fumu. Kadi thiwana kuwatawedhera eshi hakare mu ghufumu ghoye. Mututurithepo muragho gho kuwa yipitha.” Hamani gha pire fumu masherenyi, yodigho fumu gha tawedheghere makumbeghero ghendi, ene gha shwenine masherenyi. Ha turithirepo muragho mughufumu wa Peresiya ghoghuhe mukupagha ha Juda wahe, mudiyuwa dimweya nokushimba ghushwiwawo. Hamani gha yuwirere thitondo thikare ghutjongwi hakukurekeko Mudekayi. Mudekayi ghepurire Estera mu kuyenda kwafumu gha ka mukumbererepo haguva wendi. Ene Estera gha ningire eshi, “Keheyu gho kuyenda kwa fumu, ngeshi ku mbadi hana mwitha kwakara muragho ghofotji ngenyu kumu pagha!” Estera po digho ghepurire ha Juda wahe eshi, hadhirerekedhe no ha murapererithe kwa Nyambi. Ndani gho gha ningire eshi, “N̂anyi na kuyende kwafumu. Ngeshi kufa, naghakafe ngenyu.” (Mughuma)
Thiperende 12 Mukandi wa Estera
Estera 5:1-9:16
Nyambi gha huthire mandapero ghawa Juda. Fumu gha tawedhire Estera mu kughamba nendi. Ndani Estera gha rayire fumu eshi, gheye kumukandi wendi pofotji na Hamani. Kumukandi ghu, fumu gha kepurire eshi,‘‘Herekadhi Estera, yinye ghuna kushana?” Estera gha huthire eshi, “Ni ghamwene no ghamwene haguva wange! Yoyishi name nawaguva wange hatughuritha mu kutupagha.” Fumu gha ningire eshi, “Yidye yu ghokuvurumukera kutenda yinu yokengeyo?” Estera gha huthire eshi, “N̂ore dhetu ne yoyu murume ghomuyi Hamani!” Fumu gha patire thikuma apa gha yuvire dighano dyodiyi dyaHamani. Gho gha mu ndhendherithire thinda kumuhenga ghu gha tendeghere Mudekayi, ha Juda wahe ha pwire kukomonona. Estera gha himine eshi aye gha fe ene haguva wendi ne ha pare ku yifa. Thikadi gha shuturire Nyambi haguva wendi haJuda, aye gha tapa mashutwero kukwetu kupitera mwa mukareri wendi ghokupongoka yu gha tumine Jesusi. (Mughuma)
Mwingeneno 2
Hakafumu hawadi hoha Isragheri Daniyera na Nehemiya nawo karo thika Mudekayi na Estera, ha wa thinenekire mu kutunga mu ditunga dya wa nyathi wawo. Awo nawo nga ha kughanga Nyambi ghoghushemwa no ha karire ha tutughuru ho ngcamu wa Nyambi. Kenge ku thiperende tho thokurandako mumbapira apa sho yuve. (Mughuma)
Thiperende 13 Daniyera nawa yendhendi
Daniyera 1:1-20
Ethi thiperende kuna kuneghadha Daniyera no hayendhendi hahatu. Nawo ha karire ha Juda. Ha wa twarire ku ditunga dya Babiloni hanyathi wawo. Fumu wa Babiloni gha shanine eshi hanu hamukughe yodighe. Po diyo shi ha kona kukuhonga ndimi no thitjo tha Babiloni. Ene Daniyera nawa yendhendi, mbadi ha hakire kukunyateka hathinda noyidya yokuthidyero tha fumu. Mbadi ha shanine kutamenena yikaritha yawaka Babiloni. Po digho ha rombire ngenyu rwidhi no meyu gho kunwa kwa katughuru yu nga wa kunganga, gha karire no woma eshi pamwe kukona ha kuyonde no kukorwa. Ene Nyambi ghawa pakere thinga no ha karire ndjewa – ndjewa no ghu nyanyami kupitakana hangaghu homu Babiloni. (Mughuma)
Thiperende 14 Daniyera na fumu wa Babiloni
Daniyera 2:1-49
Diyuwa dimweya fumu wa Babiloni gha karire no yirota. Ghepurire hatutughuru hohanyanyami nawaka mahanga eshi ha mu tongwere yirota yendi no eyi ya tongora. Ene mbadiko yu gha yi konine, podigho gha tokorire kupagha wahe.
Daniyera nawayendhendi nawo ngo kuwapagha, ene wo ha kumberire kwafumu eshi gha wa peko ruvedhe ro kukonakona yirota nonye ya ninga. Ha rapererire kwa Nyambi na Nyambi gho gha hokorire yirota yafumu kwa Daniyera. Daniyera gha yendire kwafumu no gha ka ningire eshi, “Kadiko mu nyanyami endi mukahanga ghokukona kutenda yi ghuna kushana. Ene po gha di Nyambi mudiwiru oyu gha hokoranga yinu yo kunda. Nyambi shokuru kuna kutongwera fumu yinu yi mboyi hokoka mayuwa gha mbo gheya kughutho.” Muyirota yendi ne ghana mono maghufumu ghomahe ghomukaye. Ndani ghamonine ghufumu ghumweya ghoghukuru oghu wa withire maghufumu ghomahe. Oghu ne ghufumu wa Nyambi gho kukarerapo kuroruheya. Daniyera ghatongorire yinu yi kwa fumu. Popo vene fumu gho gha tongamenine kughutho wa Daniyera, no gha mu fumanekire, ghogharaghurire eshi yitapa nomuyambo ha yi mu retere. Hanyanyami hapwire kughamwena. Daniyera ha mu turire gha kare nguvuru mu Babiloni yomuhe. (Mughuma)
Thiperende 15 Thitjwandjo tho mangondo
Daniyera 3:1-12
Fumu wa Babiloni ghaturithirepo thitjwandjo thothikuru tho mangondo. Ghethire hakamakuto wendi wahe mukwiya no ha kare pamakandadhekero gho thitjwandjo. Apa ha konganine wahe, hapika wa fumu gho ha yuvithire ghukugherera eshi, “Apa sho ha yuvange mughuma gho rwimbo ne ha kona kutongamena no kukugha thitjwandjo tho mangondo. Kehe yu gho kushwena kukugha thitjwandjo thi ne mbo hana mu vukumena mudidiro dyo kwekeshera.”
Hayendha Daniyera, Shadraka, Mishaki na Abedinego ne ha shwenine kukugha thitjwandjo thi. Awo ne ha kughire Nyambi pithendi. Hamweya ha yendire kwa fumu ghuninga eshi, “Po ha di ha Juda hamweya awa wa tura mumukunda ghomwishi dha Babiloni, Shadraka, Mishaki, na Abedinego, awa hakunyatha. Mbadi ha kughanga no kukarera temba ha Nyambi ghoye endi thitjwandjo thi wa tenda.” (Mughuma)
Thiperende 16 Dyekeshera dyo mudiro
Daniyera 3:13-30
Fumu gha tumenine ha Shadraka, Mishaki na Abedinego no gha ningire kukwawo eshi, “Ngeshi mbadi sho mu tongamene thitjwandjo thomangondo, n̂anyi ha mu vukumene mudyekeshera dyomudiro. Nyambi munye ngo yu sho gha mu ghamwene?” Awo ha mu huthire eshi, “Nyambi yu twa rughanenanga kukona kutughamwena no n̂anyi gha tu ghamwene kungcamu dhoye, fumu. Ene ngambi ngo gha pire kutughamwena mbadi sho tu karere thitjwandjo.” Fumu ghayarire no ghupata gho gha tapire marawero mukuhangeka mudiro yikandho kwoko no yiwadi dyekeshera kupitakana pakutanga. Ndani gha rawerire hamashurundate apa havukumene ha Shadraka, Mishaki na Abedinego mumudiro. Mudiro wa karire ghukuru thikuma, maretha gha payire hamashurundate apa ha vukumenine mo wa harume hahatu mudyekeshera dyo mudiro. Fumu gha kughererire ghuninga eshi, “Napo kadi harume hahatu naghanga nokuwavukumena mumudiro? Kenge! Ame kuna kumona harume hane, hana kuyendaghura mumudiro, ndani yu ghoghune ne kunakumoneka yira mwana Nyambi.” Munyima po gha wethire ha shwaghe mumudiro. Apa ha shwayire wa harume hahatu mumudiro, mbadi ha pire, nohuki dhawo temba mbadi dha vavukire, noyitere yawo nayo mbadi ya yipire no mwithi temba mbadi wawanukire! Po gha ningire fumu eshi, “Ghusho kwa Nyambi wa Shadraka, Mishaki na Abedinego, oyu ghana tumu mu engeli wendi mu kuna ghamwena ha kareri wendi wa ha mu kurupera, hana shwena kutawa marawero ghange. Ghii, hana himi kufa mudyango dyokukarera Nyambi wange, shimengwa wawo ndani. Ame kuna kutapa marawero: Ku kehe marudhi endi mandimi oyu ghokughamba yoyimango kwa Nyambi wa Shadraka, Mishaki na Abedenigo mbo ghana pu kutetaghura no ndhugho dhendi mbo dhi kare diyara dyomawe. Kadiko Nyambi ghumweya ghokukona kughamwena kenge.” (Mughuma)
Thiperende 17 Daniyera ghana ku raperera kwaNyambi
Daniyera 6:1-13
Daniyera gha karire no ngcamu dhishokuru mu ditunga diya. Hakamakuto hamweya ha karire no nya kukwendi. Ene mbadiko murandu ghu ha wanine mumwendi, yoyishi Daniyera gha karire ghutawedhi no makurupero muyirughana yendi kwa fumu. Han̂ore dha Daniyera hayendire kwa fumu no ha ningire eshi, “Fumu gha turithepo muragho eshi keheyu ghoku raperera haNyambi hawo nawo, kutundithako kwa fumu, mumayuwa makumi mahatu agha gha di paghutho, mbo ghana pu kuvukumena mudikwina dyo nyime.” Fumu gha kwatithireko hatutughuru no ha turithirepo muragho ghuya ghoghupya. Daniyera gha yuvire yokuhatera kumuragho wafumu ghoghupya, ene ghatwarire kughutho kuraperera kwaNyambi yikandho yihatu mudiyuwa, thikadi nga rapereranga pakutanga. Apa ha monine han̂ore dha Daniyera ghana kuraperera, ha yendire kwa fumu no ka mu tongwera eshi, “Daniyera ne mbadi ghana kukutha muragho ghu ngaghu turithapo.” (Mughuma)
Thiperende 18 Daniyera mudikwina dyo nyime
Daniyera 6:14-24
Fumu ne mbadi ya mu roghere pakuyiyuvayi, diyuwa dyodiheya gha yerekire kughayadhara eshi, ngepi di sho gha kone kughamwena Daniyera. Ene ya mu kangire yo kutjindja muragho. Gho gha raghurire eshi Daniyera ha mu vukumene mudikwina dyo nyime, ene gha hengaghurire Daniyera ghuninga eshi, ‘‘Nyambi ghoye, oyu wa kareranga no makurupero, ngo gha kughamwene.’’ Podiyo Daniyera ha mu vukumenine mu dikwina dyo nyime. Fumu yu mbadi gha dire runguro, no mbadi gha rarire ghuthiku ghoghuheya. Mathikuthiku diyuwa dyokurandako, fumu gha tjirire kudikwina dyo nyime no gha kethire eshi, “Daniyera, mukareri wa Nyambi ghomuyumi, ghana kughamwena Nyambi ghoye kunyime ndi?” Daniyera gha huthire eshi, “Nyambi wange ghana tumu mu engeli, oyu ghana mumu tunwa to nyime. Mbadi dhina ni humu, yoyishi Nyambi wange ghana dimuka eshi, ame ne na pira murandu. Kadiko ghuyighu na tenda kukoye fumu.” Fumu gha shambererire thikuma, gho gha raghure eshi, ha mu shwaghithe mo mudikwina. Daniyera ha mu shwayithire mo mudikwina dyo nyime. Pamarawero gha fumu, hanyathi wa Daniyera awa hamu runderire, ha wa vukumenine mo mudikwina dyo nyime, popo vene nyime dha wa papaghurire. (Mughuma)
Thiperende 19 Nehemiya kughutho wa fumu shokuru
Nehemiya 1:1-2:8
Nehemiya gha karire mu Juda yu gha karerire Nyambi. Gha tungire mu Babiloni munyima dha Daniyera. Jerusalema, mbara dhawakerekando wendi, dha karire dighundu, no haguva wa ha tungire mo ha karire mumaghukukutu ghomakuru no kushwahuka. Nehemiya gha karire mupika fumu shokuru. Diyuwa dimweya oku ye kuna kuhindera fumu vinyu, fumu ghamwipurire eshi, “Pashanye ghuna kukarera noyitokota murupara roye?” Podiyo Nehemiya gha tongwerire fumu kuhatera ku Jerusalema no hanu wa haka ramo ha Juda. Fumu kokwipura eshi, ‘‘Yinye eyi ghuna kushana?” Nehemiya gha raperire kwa Nyambi muthipore, no gha ningire kwa fumu, eshi, ‘‘Ngeshi yi kuroghere, ni tume kumbara dhawa tate ni ka dhi tendurure.” Nyambi gha huthire ndapero dha Nehemiya, fumu gha mu tawedhire makumberero ghendi. (Mughuma)
Thiperende 20 Nehemiya ghana kukengurura mbara dhokuyipa
Nehemiya 2:7-20
Fumu gha tapire kwa Nehemiya yirughanitha no harume ho kumughamwena. Nehemiya nawaghamweni wendi ha yendi kuJerusalema. Han̂ore dhawa Juda ha yuvire yokuhatera kwa Nehemiya, gho ha patire. Mbadi ha hakire keheyu eshi ngo gha ghamwene ha Juda. Ene Nehemiya mbadi gha wa yapire. Nehemiya gha hakire kutendurura Jerusalema. Gha yendire ghukunduruka makuma gho mbara agha ghawa. Gha yendire ghuthiku yoyishi mbadi gha shanine eshi keheyu gha dimuke eyi ghana kutenda. Mathiku-thiku Nehemiya ghethire haJuda nokuninga eshi, “Mwiye, mututendurure makuma ghaJerusalema, po digho eshi mbadi mbo tufe karo honyi.” Gha wa tongwerire eshi Nyambi nendi gha di; mbadi ha yape. HaJuda ha huthire eshi, “Tutange kutenda popano!” (Mughuma)
Thiperende 21 Kutenda makuma
Nehemiya 3:1-6:19
Kenge kuthiperende! HaJuda ha tangire kurughana. Hamweya ha kenithire oku hamweya pakutenda makuma nokuroghitha mengeneno. Hakan̂ore dhawo ha patire thikuma. No ha tangire kushamuna ha tendi. Ha shedhaghurire nokuhomoka eshi, ha paghe ha Juda oku wo pakurughana. Po digho Nehemiya gha rapererire karo kwa Nyambi, yoyishi gha dimukire eshi, ghunya-nyami nongcamu dhodhiheya ne kwa Nyambi ya kara. Aye gha shanine eshi, Nyambi gha mu neghedhe eshi, yinye sho gha tende. Ghaturire hakayita kumakuma ha kunge harughani. Keheyu gha shimbire yirwitha no kukuroyithera yita. Hakan̂ore mbadi ha konine kupagha Nehemiya nawa Juda, yirughana ya yendire po mumayuwa makumi kwoko nomawadi ngenyu, makuma gha pwire kutendurura. Apa ha yi monine hakan̂ore dhawo no marudhi ghamweya agha gha wa kundurukedhire ha kumbirupithire. Yoyishi ha dimukire eshi, eyi yirughana ne yina kumumo pamaghamweno gha Nyambi. (Mughuma)
Thiperende 22 Esera ghanakutoya miragho
Nehemiya 8:1-10:39
Apa gha pwire kutenda makuma, haJuda heyire pofotji muJerusalema. Esera mupristeri waNyambi, gha watoyere mumatjangwa. Hanu hamweya ha tangire kudira yoyishi ha dimukire eshi mbadi ha karire ghutawedhi kumiragho dha Nyambi. Othdithothitambo gha tawedherire Nyambi han̂ore dhawo ha yipithe mbara dhawo. HaJuda ha shanine kushwagha kuyikara yawo yoyimango, no ha kuthire mayira ghaNyambi karo. Nehemiya gha ningire kwa wanu eshi, “Mwa kara no tokotoko. Yishamberera ya Nyambi ne mu dho ngcamu dhenu.” Hanu ha kughire Nyambi, gho ya tangire yishamberera yoyikuru, awo ha hakire karo n̂ando dha Nyambi kudhiwatjwathanitha thikuma. Kukona natwe tu shamberere, ngambi kenge shi twa harura, yoyishi Nyambi gha kuroyithera mu kututhigherera, aye mbo ghana pirura yitokota yetu yomaharwero kuyishamberera. Aye karo mbo ghana tupa ngcamu dhokukutha mayira ghendi nokumufumaneka. (Mughuma)
Thiperende 23 Jesusi pathikurushe
Mateghusi 4:1-11; Marukusi 11:27 12:17; Luke 22:63; 23:12; Johanesi 19:17-30;...
Mateghusi 4:1-11; Marukusi 11:27 12:17; Luke 22:63; 23:12; Johanesi 19:17-30; Hakaroma 5:8; HaEfesus1:7, 20; Hakolose1:20; 1 Hakorinte 15:42-44; Hakafilipi 3:20-21
Apa gha karire Jesusi pano pakaye naye gha patire mumayerekero gho mengi, yira kenge ha kareri wa Nyambi hamweya homumbapira dhi. Shatani gha mu yerekire eshi gha mu karere, mudyango dya Nyambi, ene Jesusi gha withire mayerekero. Hapiterithi wawaJuda ha mu homokerire no kumuyereka mumaruvedhe ghomengi, kuyereka kumupemukitha noyighamba yokupira ghushemwa. Ha mu mwayire ha kareri wendi. Ha mu kwatire, ha mu shererire, ha mu pumurire, ha mu runderire yombango kughutho gho ndhango. Paghuhura hamu pagherire pathikurushe. Nyambi gha ghamwenine ha Elisha na Daniyera no hamweya kuyifa mumaruvedhe gho kukuthighathigha. Ene mbadi gha ghamwenine Jesusi kuyifa. Aye gha tawedherire Jesusi gha pite muyinu yoyiheya yi podiyo gha kone kushimba honyi no maharwero ghetu mumwendi thinda yira mukareri wa Nyambi ghokunyanda. Ene yoyishi gha karire ghutawedhi kuyifa, Nyambi mbadi gha mu thiyire eshi gha kare mumbira. Gha vumbukire mudiyuwa dyoghuhatu no gha mu pire dikuto dyodikuru. Mayuwa makumi mane munyima dho muvumbukero Jesusi hamu dhinekire mudiwiru no gha hungumana kurudyo rwa Nyambi. Kupitera mwa Jesusi maharwero ghetu gha pwa kuthigherera no honyi dha tu shwagha. Ghundambo wetu na Nyambi wa hukera po. Kukona tu pare yipara yi yina kufumaneka Nyambi. No mbo tuna ka para nendi kuroruheya mughurwedhima wendi ghoghukuru munyima dhokufa yirama yetu yopa nyama. (Mughuma)
Thiperende 24 Jesusi gha neghedha ndhira dhokumoyo ghororuheya
Mateghusi 7:13; Johanesi 14:6
Thiperendethi ne kutuneghedha eshi yipara ne yira mukuyenda mundhira dhodhikuru, dhodhiyaghuyu dho kutwara kuyifa. Keheyu munu mbadi gha haka Nyambi. Twahe mundhira dha Shatani twa kara. Adho ne kutwara kumahanyaghukero ghororuheya munyima dhokufa kwetu. Jesusi gha nyandire no gha fire mu kutughamwena kumahumbithero gha. Munyima gho gha karire muyumi karo. Apano ne kuna kutuneghedha ndhira dho kwa Nyambi. Twa kona kukutha ndhira dha Jesusi keho. Adho ne ndhira dho dhikukutu no dhithorokoto. Maruvedhe ghamweya kukona tu nyande muyipara yino, pofotji yira Daniyera nawayendhendi. Ene ndhira dha Jesusi kutwara mudiwiru. Omu mwa pira yinyanda, adyo ne dyango dyo yishamberera yokuroruheya nothiraro thokuroruhe. Ghomuya mo gha kara Nyambi. Jesusi gha ningire eshi, “Yame ndhira no ghushemwa no moyo. No yofotji temba ghokukuma kwatate shimengwa papange.” Raperere kwa Jesusi keho. Mwipure gha kuneghedhe ndhira dhokwa Nyambi.
----------------------------------------------------------------------------------------------------------
Ghuhura.
swh_Latn eng_Latn awa_Deva awa_Deva awa_Deva hne_Deva bho_Deva eng_Latn hin_Deva hin_Deva mag_Deva hne_Deva awa_Deva bem_Latn bem_Latn run_Latn tum_Latn tum_Latn dan_Latn tum_Latn tum_Latn bem_Latn tum_Latn bem_Latn cjk_Latn tum_Latn bem_Latn tum_Latn tum_Latn cjk_Latn sot_Latn tum_Latn tum_Latn cjk_Latn afr_Latn fin_Latn tum_Latn kik_Latn kmb_Latn zho_Hans tum_Latn kmb_Latn fin_Latn tum_Latn tum_Latn plt_Latn tum_Latn lua_Latn plt_Latn tum_Latn lua_Latn plt_Latn tum_Latn bem_Latn tum_Latn srd_Latn kin_Latn cjk_Latn tum_Latn kin_Latn tum_Latn tum_Latn lus_Latn kin_Latn kik_Latn kik_Latn dan_Latn kin_Latn bem_Latn run_Latn kin_Latn tum_Latn tso_Latn kin_Latn tum_Latn tum_Latn tum_Latn tum_Latn run_Latn tum_Latn kik_Latn sna_Latn tum_Latn cjk_Latn dan_Latn tum_Latn cjk_Latn dan_Latn tsn_Latn tsn_Latn tum_Latn tum_Latn lmo_Latn bem_Latn unk kin_Latn